Správa o hospodárení SAG za rok 2017 a rozpočet na rok 2018

V druhom roku svojho druhého funkčného obdobia Výbor SAG pod vedením Miroslava Poliaka pokračoval v zodpovednom hospodárení. Schválil vyrovnaný rozpočet a výdavky počas roka riadil podľa skutočných príjmov. 
Konečný stav čerpania rozpočtu je uvedený v nasledujúcej tabuľke:

Položka	Plán	Poznámka	Plnenie k 31.12.2017	
Príjmy	 2 200,00 € 	 	 1 923,74 € 	
Členské	    700,00 € 	 	    670,00 € 	
Podiel zaplatenej dane 2 %	    500,00 € 	 	    503,43 € 	
úroky	           -   € 	znížené o zrážkovú daň	       0,31 € 	
Dary	 1 000,00 € 	 	    750,00 € 	
Výdavky	 2 135,00 € 	 	 1 915,81 € 	
EGF -členské	    200,00 € 	 	    200,00 € 	
IGF- Členské	    185,00 € 	 	    200,00 € 	
Réžia a služby	    150,00 € 	vedenie účtu, doména, potvrdenia k žiadostiam, notárske overenia ...	    142,89 € 	
GPS a GPSJ	    300,00 € 	ceny do Grand Prix Slovakia (GPS 200 E, GPSJ 100 E)	    200,00 € 	
Medaile pre majstrovské kategórie	    100,00 € 	rengo, páry, 9x9, 13x13, ženy, muži, ženy, juniori, bleskovky	    120,12 € 	
MSR	    450,00 € 	org. výdavky, ceny, príspevky na účasť, konferencia (150 E je viazaných na dotovanie účasti mládeže* na MSR v niektorej z juniorských kategórií, max. 30E na osobu)	    550,00 € 	
Festival Go	    350,00 € 	org. výdavky, ceny príspevky na účasť  (100 E je viazaných na dotovanie účasti mládeže*, max. 20E na osobu)	    400,00 € 	
Podpora mládeže*	    400,00 € 	Príspevok na účasť na MEJ v Grenoble, max. 50 E na osobu a iné podujatia	    102,80 € 	

Vyššie výdavky oproti plánu boli schválené na rokovaniach výboru, a súvisia s účelovo viazanými darmi, ktoré asociácia obdržala počas roka. Položka Podpora mládeže nebola v minulom roku vyčerpaná úplne, pretože jej časť bola rozdelená na základe účastí v turnajoch GPS a bude dočerpaná až v tomto roku.
Asociácia neeviduje žiadne záväzky okrem 290 Eur na podporu mládeže za rok 2017. Majetok Asociácie tvoria len finančné prostriedky. Jeho stav ku koncu roka je nasledovný:

Stav majetku k	31.12.2017	31.12.2016	31.12.2015	31.12.2014	
Bankové účty	7 198,64 € 	7 427,70 € 	 6 508,31 € 	3 561,78 €	
Pokladňa	    482,81 € 	     64,05 € 	    131,34 € 	77,12 €	
Spolu	 7 681,25 €	7 491,75 €	6 639,65 €	3 638,90 €	

Stav majetku sa oproti minulému roku významne nezmenil. Jediné príjmy, s ktorými možno trvalo počítať sú členské príspevky, podiely na zaplatenej dani (2%) a ostatné dary. 
Ďakujeme všetkým, kto v roku 2017 asociáciu alebo jednotlivé turnaje finančne podporili a obraciame sa k členskej základni s prosbou o pomoc a podporu aj v tomto roku. 
Hlavným cieľom v oblasti hospodárenia zostáva hľadanie nových zdrojov príjmov. Pozitívnou zmenou pre rok 2018 je, že sme pre niektorých darcov podielu na zaplatenej dani vystavili potvrdenia o dobrovoľníckej činnosti, čo by malo zvýšiť tento príjem, lebo môžu prispieť 3% zaplatenej dane.
Čo sa týka výdavkov v roku 2018, ich štruktúra je obdobná ako v minulom roku. Najvýznamnejšou zmenou zrušenie výdavkov na podporu mládeže a ich nahradenie obecnejšiu podporu účasti na vybraných medzinárodných podujatiach.  Zvýšenie tejto položky, je príčinou toho, že plánované výdavky sú o 550 Eur vyššie ako príjmy. Pravidlá podpory sú zverejnené na webovej stránke Asociácie, v časti Výbor-dokumenty. Rozpočet SAG na rok 2018 je nasledovný: 

Položka	Plán	Poznámka	
Príjmy	 2 200,00 € 	 	
Členské	    700,00 € 	 	
Podiel zaplatenej dane 2 %	    500,00 € 	 	
Dary	 1 000,00 € 	 	
Výdavky	 2 750,00 € 	 	
EGF -členské	    200,00 € 	vychádza zo skutočnosti 2017	
IGF- Členské	    200,00 € 	vychádza zo skutočnosti 2017	
Réžia a služby	    150,00 € 	vedenie účtu, doména, potvrdenia k žiadostiam, notárske overenia ...	
GPS a GPSJ	    300,00 € 	ceny do Grand Prix Slovakia (GPS 200 EUR, GPSJ 100 EUR)	
Medaile pre majstrovské kategórie	    100,00 € 	rengo, páry, 9x9, 13x13, ženy, muži, ženy, juniori, bleskovky	
MSR	    450,00 € 	org. výdavky, ceny, príspevky na účasť, konferencia 	
Festival Go	    350,00 € 	org. výdavky, ceny príspevky na účasť	
Podpora účasti na medzinárodných podujatiach Go	 1 000,00 € 	viď schválené pravidlá; príspevok pre všetky podporované podujatia je 70 EUR na osobu	

Ak budú skutočné príjmy vyššie, môže výbor rozpočet upraviť.

V Bratislave 25.4.2018

Juraj Waczulík
Hospodár SAG